प्रतिभा युवा क्लब बर्दिवास मेयर गोल्डकपको फाइनलमा
सोमबारको खेलमा जित हासिल गरेसँगै प्रतिभा युवा क्लब सिराहा बर्दिवास मेयर गोल्डकपको फाइनलमा प्रवेश गरेको छ । आइतबार सुरु भएको दोश्रो चरणको खेलमा प्रतिभा युवा क्लब सिराहाले १–० गोल अन्तरले आयोजक टिम बर्दिवास ११ लाई हराएको हो।
महोत्तरी — सोमबारको खेलमा जित हासिल गरेसँगै प्रतिभा युवा क्लब सिराहा बर्दिवास मेयर गोल्डकपको फाइनलमा प्रवेश गरेको छ । आइतबार सुरु भएको दोश्रो चरणको खेलमा प्रतिभा युवा क्लब सिराहाले १–० गोल अन्तरले आयोजक टिम बर्दिवास ११ लाई हराएको हो।फागुन २६ गते भएको खेलमा गाईघाट ११ उदयपुरलाई हराउँदै प्रतिस्पर्धामा अघि बढेको प्रतिभा क्लबका खेलाडी म्यस्क्सेलले खेलको ३ मिनेटमै गोल गरेका थिए । त्यसपछिको खेल अवधिभर खेल रोमाञ्चक भएता पनि दुवै समूहले थप गोल गर्न नसकेपछि प्रतिभा युवा क्लब सिराहा विजयी भएको हो ।खेलाडी म्यस्क्सेल सोमबारको खेलमा म्यान अफ द म्याच घोषित भएका छन् । बर्दिवास मेयर गोल्डकप फुटबल प्रतियोगिता आयोजक नगर खेलकुद विकास समितिले ट्रफिसँगै उनलाई २ हजार ५ सय रुपैयाँ प्रदान गरेको छ ।पहिलो र दोश्रो चरणका सबै खेल सकिएपछि अब चैत २ गते हुने फाइनल खेलमा शहलेस सिराहा र प्रतिभा युवा क्लबबीच प्रतिस्पर्धा हुने भएको छ । फाइनलमा खेल्ने अर्को समूह शहलेस सिराहा आइतबारको खेलमा तालतलैया सुनसरीलाई हराउँदै फाइनलमा पुगेको हो।